Los oxetivos de la campaña "Ye como ye" consisten en promover l'usu del asturianu nel comerciu y na imaxe pública del sector, amás de potenciar el papel de los comerciantes na promoción y normalización del usu del asturianu nel ámbitu de les rellaciones comerciales. Tamién quier implicase a los comerciantes y a la ciudadanía na normalización llingüística del sector. Escuéyese'l comerciu pa esta iniciativa por tratase d'ún de los puntos más importantes nes rellaciones cola ciudadanía. Col pasu del tiempu observóse una perda de les referencies asturianes en determinaos campos llingüísticos habituales de l'alimentación y el comerciu. Esta campaña preséntase como una ferramienta necesaria pa evitar la perda de les pallabres propies, faciendo por caltener la competencia llingüística asturiana.